晚田黄雀詞
作者：許及之
朝代：宋

paragraphs: 黄雀不知來處所，或云海化或蟄土。
秋至晚田拾禾黍，投身不知入罔罟。
十中八九不計數，黄雀之死孰憐汝。
汝不如搏穀并布穀，又不能快活催麥熟。
農夫辛苦耕，無功食其祿。
無功尚可那無厭，腹飽果然猶不足。
嗚呼一年三百六十日，常時安在今時出。
安得山間野穀生石田，與汝飽死終天年。
黄色雀，還可憐。